རྒྱལ་བ་བོའི་ཞོགས་ཟསནི་༡༩༧༣ལོར་པར་དུ་བསྐྲུན།དེ་ནིམགྱོགས་པོར་འཇིག་ལ་ཉེ་བའི་སྐར་མའི་གོ་ལ་ཞིག་ཏུ་བྱུང་བའིསྒྲུང་ཞིག་ཡིན་ལ།མི་སྣ་གཙོ་བོ་ནིཤིན་ཏུ་ཉམ་ཐག་པ་དང་།ལུས་པོ་རིད་ཅིང་སྐམ་པའི་མི་དཀར་རྒས་འཁོགས་གཉིསཡིན།དེ་གཉིས་ཀྱི་གཅིག་གི་མིང་ལ་ཊི་ཝེན་ཧོའུ་ཝུརཟེར་ཅིང་།དེ་ནི་སྐྱེ་གཟུགས་རྫིག་པོ་མེད་ཀྱང་ནང་སེམས་ཧམ་པས་གང་བའི་མོ་ཊ་འཚོང་མཁན་ཞིག་ཡིན།ཁོའི་ཡིད་ནི་སྒྲུང་ནང་གི་མི་སྣ་གཙོ་བོ་ཅིག་ཤོས་ཏེ།ཚན་རིག་རྟོག་སྒྲུང་བ་འཆལ་བོ་ཁེལ་རྒོར་ཁྲི་རའུ་ཁྲིའིབརྩམས་ཆོས་ཀྱིས་འཕྲོག་པར་མ་ཟད་སྒྲུང་ནང་དུ་བྲིས་པ་ཐམས་ཅད་བདེན་པར་རློམ་ཡོད།ཁེལ་རྒོར་ཁྲི་རའུ་ཁྲི་ནི་ཕྱི་ཚུལ་ནས་སྨྱོན་པ་ཞིག་དང་གཉིས་སུ་མེད་ནའང་འོན་ཀྱང་ཁོ་ནི་ནང་གི་ཤེས་པ་རབ་ཏུ་གསལ་བའི་རྩོམ་པ་པོ་ཞིག་ཡིན་པ་རེད།སྒྲུང་དེའི་མགོ་ནི་ཚན་རིག་པ་དེ་མོ་ཊ་འཚོང་མཁན་གཞིས་ཆགས་སའི་གྲོང་རྡལ་དེར་བསྡུས་པའི་སྒྱུ་རྩལ་གྱི་དུས་ཆེན་ཞིག་ལ་ཞུགས་པ་ནས་བརྩམས་ཡོད་ཅིང་།མི་སྣ་གཙོ་བོ་དེ་གཉིས་ཀ་མཐར་མཇལ་འཕྲད་བྱུང་བའི་བར་དུ་བྲིས་ཡོད།བར་དུ་ཨ་རིའི་སྤྱི་ཚོགས་ལ་སུན་འབྱིན་དང་ཟུར་ཟ་སྣ་ཚོགས་བྱས་ཡོད་ལ་སྒྲུང་མཁན་ཁོང་གིས་དངོས་སུ་བྲིས་པའི་བར་བཅུག་རི་མོ་དག་ཀྱང་བཀོད་ཡོད་པས་ཤིན་ཏུ་དགོད་བྲོ་བ་ཞིག་ཡིན།